Κεφτέδες κοτόπουλου με αρωματική σάλτσα γιαουρτιού
Πεντανόστιμοι κεφτέδες κοτόπουλου με αρωματική σάλτσα γιαουρτιού που θα σας συναρπάσουν.
1 κιλό κιμάς από φιλέτο κοτόπουλου (ανάμεικτος από στήθος και μπούτι), 2 μεγάλα κρεμμύδια, ψιλοκομμένα η ψίχα από 3 φέτες ψωμί (κατά προτίμηση μπαγιάτικο), μουσκεμένη σε γάλα και καλά στυμμένη, 1 κουτ. σούπας σάλτσα sweet chili sauce (θα τη βρούμε στα σούπερ μάρκετ, στα ράφια με τα ασιατικά προϊόντα) ή 1 κουτ. γλυκού ξίδι +1 κουτ. γλυκού μέλι + 1 κουτ. γλυκού μπούκοβο, 1 μικρή ντομάτα, πολτοποιημένη +σουρωμένη (κρατάμε 2 - 3 κουτ. σούπας χυμό, τον πολτό τον κάνουμε ένα γρήγορο ντιπ, μαζί με λάδι, λεμόνι και αλατοπίπερο), 2 αυγά, κατά προτίμηση βιολογικά χυμός από 1 λεμόνι, 1 κουτ. σούπας ρίγανη ξερή, τριμμένη τα φύλλα από 1/2 ματσάκι μαϊντανό, ψιλοκομμένα, 75 ml ελαιόλαδο, αλάτι, πιπέρι φρεσκοτριμμένο, αλεύρι για το τηγάνισμα, 400 γρ. γιαούρτι στραγγιστό, 1/2 σκελίδα σκόρδο, ψιλοκομμένη 10 φύλλα δυόσμου, 30 γρ. μέλι της αρεσκείας μας, 5-6 σταγόνες χυμός λεμονιού, αλάτι, πιπέρι φρεσκοτριμμένο
Για να φτιάξουμε κεφτεδάκια κοτόπουλου με αρωματική σάλτσα γιαουρτιού, πρώτα σοτάρουμε σε ένα τηγάνι σε μέτρια φωτιά στο ελαιόλαδο το κρεμμύδι για περίπου 5-6 λεπτά, να μαλακώσει, και στη συνέχεια αποσύρουμε από τη φωτιά.Σε ένα μπολ ανακατεύουμε τον κιμά με το ψωμί, τη sweet chili sauce, τον χυμό ντομάτας, τα αυγά, τη ρίγανη, τον μαϊντανό, το μείγμα του τηγανιού και αλατοπίπερο. Ζυμώνουμε καλά το μείγμα για 5 λεπτά.Βάζουμε σε ένα μπολ το αλεύρι.Πλάθουμε κεφτέδες σε σχήμα καρυδιού, τους περνάμε από το αλεύρι και τινάζουμε να φύγει το περιττό.Βάζουμε 2-3 εκ. από τον πάτο του τηγανιού ελαιόλαδο σε δυνατή φωτιά και, όταν ζεσταθεί καλά, χωρίς όμως να βγάζει καπνούς, ρίχνουμε λίγους-λίγους τους κεφτέδες και τους τηγανίζουμε σε δόσεις, σε μέτρια φωτιά, για περίπου 4-5 λεπτά την κάθε δόση.Βάζουμε όλα τα υλικά στον πολυκόφτη και τα χτυπάμε για 1/2 λεπτό.Περνάμε το μείγμα από σουρωτήρι, ανακατεύουμε και σερβίρουμε σε ένα μπολ μαζί με τα κεφτεδάκια.
Γιαούρτι,Κιμάς κοτόπουλου